शेरसिंह ने बताया कि उसकी पत्नी धनदेवी के नाम नगर के सर्वोदय नगर में मकान था। उसके मौसेरे साले ने उसकी अनुपस्थिति का लाभ उठाकर धन देवी से आधे मकान के बजाए पूरे मकान का धोखा देकर बयनामा करवा लिया था। भाई ने जब बहन से मकान खाली करने को कहा तो धन देवी ने मकान खाली करने से मना किया। इस पर भाई, बहन और उसकी मां ने धन देवी के ऊपर मिट्टी का तेल छिड़ककर आग लगा दी। घटना के दिन शेर सिंह और उसका बेटा लकी घर में मौजूद नहीं थे। आग लगाने के बाद उन लोगों ने धनदेवी को पहले प्राइवेट अस्पताल में इलाज कराया बाद में जिला अस्पताल में भर्ती करवाया जहां से उसे लखनऊ रेफर किया गया। लखनऊ में धनदेवी को फेमिना अस्पताल ट्रामा सेंटर में भर्ती कराया गया जहां उसकी सोमवार को मृत्यु हो गई।